แรลลี่ตรวจหวย
โดย...ทีมข่าวการเงินโพสต์ทูเดย์
5 มิ.ย. 2558

โดย...ทีมข่าวการเงินโพสต์ทูเดย์
สงสัยต้องเร่งทำผลงานให้เข้าตา ธนวรรธน์ พลวิชัย ในฐานะบอร์ดสำนักงานสลากกินแบ่งรัฐบาล เลยพาลงพื้นที่ตรวจการขายสลาก เมื่อวันที่ 4 มิ.ย.ที่ผ่านมา 
พื้นที่เป้าหมายถูกปิดลับ กองทัพสื่อรู้ก่อนออกเดินทางเท่านั้น เป้าหมายแรก คือ สถานีขนส่งหมอชิต เป้าหมายต่อไป คือ อนุสาวรีย์ชัยสมรภูมิ
ผลที่ออกมาไม่ต้องเดา เป๊ะตามคาด ผู้ค้าทุกรายที่พบ ขายใบละ 80 บาทไม่มีเกิน ถือว่าประสบความสำเร็จอย่างสูง ไม่พบผู้กระทำผิด 
ก็งานนี้เล่นยกกองทัพนักข่าว ขอย้ำกองทัพนักข่าว เพราะไปเป็นร้อย ขบวนรถยาวกว่าขบวนรถนายกรัฐมนตรี วิ่งอย่างกับไปแข่งแรลลี่ เป็นจุดเด่นเห็นกันทั้งเมือง
แล้วจะมีผู้ค้าคนไหนมาขายเกินราคาให้ไล่จับล่ะครับ